বর্ষবরণের দিনে বিষ বাতাসে ঢাকল তিলোত্তমা, টেক্কা দিল দিল্লিকে!

ওয়েব ডেস্ক : শুরু হয়েছে নতুন বছর (New Year)। রাত বারোটা বাজতেই আনন্দে মেতে উঠেছিলেন দেশবাসী। দেদার ফেটেছে বাজি। তার জেরে বছরের প্রথম দিনেই দূষণে ঢাকল শহর কলকাতা (Kolkata)। এমনকি টেক্কা দিল রাজধানী দিল্লিকেও (Delhi)। এর মধ্যে সব থেকে খারাপ অবস্থা ছিল যাদবপুরে (Jadavpur)।

বর্ষবরণের দিন দেদার বাজি ফাটানোর কারণে মাত্রা ছাড়া বায়ু দূষণ দেখা গিয়েছে কলকাতা (Kolkata) ও হাওড়ায় (Howrah)। কলকাতার মধ্যে সব থেকে খারাপ পরিস্থিতি দেখা গিয়েছে যাদবপুরে। কেন্দ্রীয় দূষণ নিয়ন্ত্রণ পর্ষদ সূত্রে খবর, ১ জানুয়ারি যাদবপুরে বাতাসে প্রতিঘনমিটারে ছিল ৩৮০ মাইক্রোগ্রাম অতি সূক্ষ ধূলিকণা।

আরও খবর : রাজনীতিতে ‘সক্রিয়’ হতেই দিলীপের দাম্পত্য নিয়ে কুৎসা! সাইবার থানায় অভিযোগ দিলীপপত্নী রিঙ্কুর

কলকাতার (Kolkata) পাশাপাশি হাওড়াতেও দূষণ দেখা গিয়েছে। ঘুসুড়িতে বাতাসে প্রতি ঘনমিটারে অতি সূক্ষ ধূলিকণার পরিমাণ ছিল ৪২৭ মাইক্রো গ্রাম। বেলুড় মঠে ছিল প্রতি ঘনমিটারে ৩৯০ মাইক্রোগ্রাম অতি সূক্ষ ধূলিকণা। এর ফলে বছরের প্রথম দিনেই বিষ বাতাসেই শ্বাস নিতে হয়েছে। যার ফলে চিন্তার ভাঁজ পড়েছে পরিবেশ কর্মীদের।

তথ্য অনুযায়ী, হাওড়ার ঘুসুড়িতে অতি সূক্ষ ধূলিকণা ছিল ৪২৭ মাইক্রোগ্রাম। বেলুড় মঠে ছিল ৩৯০ মাইক্রোগ্রাম। যাদবপুরে ছিল ৩৮০ মাইক্রোগ্রাম। ভিক্টোরিয়া এলাকায় ছিল ৩৬৫ মাইক্রোগ্রাম অতি সূক্ষ ধূলিকণা। এছাড়া বালিগঞ্জে ৩৬১ মাইক্রোগ্রাম, বিধাননগরে ৩৫৩ মাইক্রোগ্রাম, রবীন্দ্র সরোবরে ৩৪৩ মাইক্রোগ্রাম, ব্যারাকপুরে ৩৩৪ মাইক্রোগ্রাম, ফোর্ট উইলিয়ামে ৩২১ মাইক্রোগ্রাম ও রবীন্দ্রভারতীতে ৩১০ মাইক্রোগ্রাম অতি সূক্ষ ধূলিকণার উপস্থিতি পাওয়া গিয়েছে। যা ছিল সামান্যার থেকে অনেকটাই বেশি।