হাওড়ায় রহস্যজনক মৃত্যু যুবকের! তদন্তে পুলিশ

ওয়েব ডেস্ক : দীপাবলির রাতে রহস্যজনকভাবে মৃত্যু (Death) হল এক যুবকের। ঘটনাটি ঘটেছে হাওড়ার (Howrah) বেলুর রাজেন শেঠলেন এলাকায়। এই ঘটনায় এলাকায় চাঞ্চল্য ছড়িয়েছে। পরিবারের অভিযোগ, ওই যুবককে ফোন করে ডেকে নিয়ে গিয়ে খুন করা হয়েছে। এই ঘটনার ইতিমধ্যে তদন্ত শুরু করেছে পুলিশ (Police)।

জানা গিয়েছে,ওই যুবকের নাম শুভঙ্কর বড়ুয়া (৩০)। তিনি শেঠলেন এলাকায় থাকতেন। পরিবারের তরফে জানানো হয়েছে, কাজ থেকে ফেরার পর ওই যুবকের কাছে একটি ফোন এসেছিল। তার পরেই সে বেরিয়ে যায়। রাতে বাড়ি না ফেরায় শুরু হয় খোঁজাখুঁজি।

আরও খবর : রাজ্যের চার জেলায় ফের হতে পারে বৃষ্টি!

তার পরেই ভোর রাতের দিকে শুভঙ্করের দেহ উদ্ধার হয় বাড়ি থেকে কিছুটা দূরেই। এর পরেই খবর দেওয়া হয় পুলিশে (Police)। পরে পুলিশ এসে ওই যুবকের দেহ উদ্ধার করে ময়নাতদন্তের জন্য পাঠিয়েছে। জানা গিয়েছে, যুবকের গলায় ও পাঁজরে আঘাতের চিহ্ণ ছিল।

এ নিয়ে পুলিশে অভিযোগ দায়ের করা হয়েছে পরিবারের তরফে। মৃত যুবকের মামা জানিয়েছেন, তাঁরা রাত সাড়ে ১১টা নাগাদ একসঙ্গে কাজ থেকে বাড়ি ফিরেছিলেন। তার পরে শুভঙ্করের কাছে একটি ফোন আসায় সে বাড়ি থেকে বেড়িয়ে যায়। তার পরেই বাড়ি থেকে কিছুটা দূরে তাঁর মৃত দেহ উদ্ধার করা হয়। জানা গিয়েছে, এ নিয়ে অস্বাভাবিক মৃত্যুর (Death) মামলা দায়ের করেছে পুলিশ। জানানো হয়েছে, ময়নাতদন্তের রিপোর্ট আসার পরেই মৃত্যুর আসল কারণ জানা যাবে।